da da da da da en id da da da da en en da da da en da da da da da da da da nl da da nl da da nl da da nl da da da da da da da da es en da nb en en da da de da de da da fr da da de da en en en de ro da de da en da da de da ca nl de
Red Barnet modtager millionbevilling til frivilligt arbejde fra Den A.P. Møllerske Støttefond
Der er brug for at få børn i udsatte positioner tilbage i de positive fællesskaber, de havde før corona-pandemien. Med en bevilling på over tre millioner kroner fra Den A.P. Møllerske Støttefond vil Red Barnet styrke indsatsen for at få børnene ind i de frivilligdrevne familieklubber og ferielejre.
En bevilling på 3,4 millioner kroner fra Den A.P. Møllerske Støttefond til Red Barnet skal hjælpe med at få børn i udsatte positioner tilbage i de positive fællesskaber.
Corona-pandemien har desværre gjort, at flere børn er faldet fra Red Barnets familieklubber og ferielejre, der ellers er målrettet børn i udsatte positioner. Familieklubberne og ferielejrene bliver drevet af Red Barnets frivillige rundt om i hele landet.
Millionbevillingen kommer derfor til at blive brugt på at styrke indsatsen for at få de frafaldne børn tilbage i de positive fællesskaber blandt andet gennem et tættere samarbejde med kommunerne om flere henvisninger.
– Corona-pandemien har gjort det meget svært at mødes. Mange børn er faldet fra, og deres relationer til omverdenen har lidt et alvorligt knæk. Derfor er der virkelig brug for, at vi får børnene tilbage i de frivilligdrevne og positive fællesskaber. Ellers risikerer vi, at de kan falde helt igennem, siger Martha Ahlmann, national chef i Red Barnet.
Bevillingen fra Den A.P. Møllerske Støttefond kommer også til at gå til at få rekrutteret flere frivillige til Red Barnets familieklubber og ferielejre samt uddannelse til dem.
– Vi er så dybt taknemmelige for det kæmpe arbejde, vores frivillige gør i hele landet særligt i en så udfordrende tid, som de seneste to år har været. Vi håber, at de over de kommende år kan blive endnu flere, så vi kan få styrket børn i udsatte positioner både på kort og lang sigt, siger Martha Ahlmann.
DEBAT: Antallet af børn uden skolegang vokser, men Danmarks bistand er blevet lavere siden 2020
Der er sket en tredobling af børn og unge i kriseområder, som slet ikke eller i begrænset omfang har adgang til uddannelse. Trods flere kriser er den danske bistand lavere end gennemsnittet i perioden 2017-2020. Red Barnet opfordrer derfor regeringen til at øge den økonomiske støtte.
DEBAT: De fattigste børnefamilier taber mest, når inflationen stiger
Mange børnefamilier lider under den højeste inflation i 40 år. Regeringens løsning er inflationshjælp. Det er ikke nok. Vi skal løfte de fattigste familier og lave en handleplan mod børnefattigdom.
DEBAT: Vi har igen fejlet i Somalia – og nu sulter børn ihjel
Det er en politisk falliterklæring, at vi nu igen står over for en hungersnød i Somalia. Det internationale samfund er blevet advaret adskillige gange i løbet af de seneste års omfattende tørke på Afrikas Horn. Man har vidst, hvad der skulle gøres for at forhindre en sultkatastrofe, men alligevel har man siddet på hænderne, og det koster nu børn livet. Hver eneste dag.
DEBAT: Verdens ledere har et hamrende alvorligt udestående, når de mødes i New York
Situationen i Afrikas Horn er alvorlig – millioner sulter, og tørke afskærer børn og unge fra at komme i skole. Udviklingen risikerer at blive meget værre, hvis ikke verdens ledere vågner op og hurtigst muligt vedtager de nødvendige klima- og bistandspolitikker.
Støt fast og gør en verden til forskel!